text: Væltet lastbil generede trafikken
  16 juni 2015 kl. 18.56
  Trafikken på motorvejen ved Fredericia var tirsdag aften generet af en væltet lastbil.
  Uheldet skete først på aftenen på E 20 nær Fredericia.
  Det var et solouheld, hvor en lastbil væltede. Hvorfor den er væltet, vides endnu ikke, oplyser politiet til TV SYD. Ingen kom noget til ved uheldet, der imidlertid generer trafikken en del.
  Politiet regner med, at der er ryddet op efter uheldet sidst på aftenen.
  